PÁLYÁZATI FELHÍVÁS

DOKTORI (PhD) KÉPZÉSRE

A Budapesti Műszaki és Gazdaságtudományi Egyetem Vegyészmérnöki és Biomérnöki Kar Oláh György Doktori Iskolája felvételt hirdet a PhD fokozat megszerzésére felkészítő **3 éves szervezett doktoráns képzésére**. A képzés államilag támogatott, ill. önköltséges formában 2016. február 1-jén indul, tudományos kutatómunkából, szakmai tárgyak tanulásából, és irányított oktatói tevékenységből tevődik össze. A hallgatók nagy része kutatómunkáját az Egyetemen végzi, az önköltséges hallgatók egy része külső munkahelyen. A doktoránsok hallgatói jogviszonyban vannak.

Doktori témáinkat az Országos Doktori Tanács Honlapján

<http://www.doktori.hu/index.php?menuid=116>

tesszük közzé.

 A képzésre egyetemi diplomával rendelkezők, ill. egyetemek utolsó éves (MSc) hallgatói jelentkezhetnek, akik rendelkeznek egy középfokú C (komplex) kategóriájú állami nyelvvizsgával. A doktori képzésben részt vevő doktoránsok nem adhatnak be újabb pályázatot.

A pályázatokat pontozási rendszer (lásd: **A DOKTORÁNSI PÁLYÁZATOK ÉRTÉKELÉSÉNEK SZABÁLYAI** c. file) szerint értékeljük. A jelentkezőket felvételi beszélgetésre hívjuk be, ahol tájékozódunk arról, hogy mennyire felkészültek a választott témában végzendő kutatásokra. A képzésre jelentkező pályázók közül a legjobbak elnyerik a Vegyészmérnöki és Biomérnöki Kar (Nemzeti Erőforrás Minisztérium) doktoráns ösztöndíját. Ennek összege jelenleg 100.000.-Ft/hó. A többi pályázó, akiket a Felvételi Bizottság alkalmasnak talált a doktori képzésre (pont > 60), akkor kezdheti meg tanulmányait, ha 2016 február 1-ig elintézi, hogy tanulmányai idejére más forrásból (pl. vállalattól, kutatóintézettől, kutatási pályázatból, államközi szerződés keretéből, stb.) ösztöndíjának/önköltségének teljes összegét és kutatásainak dologi költségeit fedezzék.

A pályázatoknak az alábbiakat kell tartalmazniuk:

Kitöltött jelentkezési lapot; (ld. alább),

Szakmai önéletrajzot;

Diploma félév nélkül számított kumulált (BSc 7 félév + MSc 3 félév) súlyozott átlag (leckekönyv összefoglaló táblázatának fénymásolata, ill. Neptun nyomtatás), az esetleges emelt szintű vizsgák megadását.

A már egyetemet végzettek esetén az oklevelek másolatát; és a Tanulmányi Osztály igazolását a tanulmányi eredményről,

Nyelvvizsga bizonyítvány(ok) másolatát,

Tudományos közlemények (beleértve a konferencia-előadások összefoglalóját) másolatát, Elfogadott, de még meg nem jelent közlemények esetén a kéziratot, és az elfogadásról szóló értesítést,

Konferencia előadások esetén annak dokumentálását, hogy az előadást a jelentkező tartotta.

Folyóiratcikkek esetén a doktori fokozattal nem rendelkezők közötti százalékos részesedést, felhasználva a fokozatszerzési eljárásnál használatos űrlapot.

Diákköri konferenciá(ko)n nyert oklevelek másolatát;

Demonstrátori tevékenység igazolása

Esetleges kollégiumi elhelyezés iránti kérelmet,

Az eljárási díj befizetését igazoló csekkszelvény másolatát (csekket a Dékáni

Hivatalban lehet kapni), vagy átutalás igazolását.

A pályázatokat **2015. december 8-ig** lehet beadni a Kar Dékáni Hivatalába, vagy ajánlott levélben elküldeni oda. A jelentkezőkkel **2015. december 14-én** felvételi beszélgetést folytatunk. A Doktori Iskola Tanácsának javaslata alapján a Dékán a felvételi rangsorról **2016**. **január második hetéig** dönt. A döntés a most végzők esetében csak feltételes, véglegessé akkor válik, ha a záróvizsgát legalább “jó” eredménnyel leteszik és jogosultak oklevélre.

Ha a felvettek közül valaki lemondja a részvételt, a felvételi pontok alapján a következő kerül a helyére.

A doktoránsokkal szemben támasztott elvárásokat a BME Tanulmányi és Vizsgaszabályzat tartalmazza, ezen kívül kiemeljük:

 Az első két félévben kötelesek az előírt tantervből 6 vizsgát tenni.

 Az első tanévben félév, vagy évhalasztást csak rendkívüli esetben engedélyezünk.

2015. november 30.

 Dr. Faigl Ferenc

dékán

Mellékletek: Jelentkezési lap

A doktori pályázatok értékelésének szabályai

JELENTKEZÉSI LAP

A BME VEGYÉSZMÉRNÖKI KAR DOKTORÁNSKÉPZÉSÉRE

Név:....................................................................................................................................................

Anyja neve: .............................................................. Szül. hely, idő:……........................................

Személyi igazolvány száma: ..........................................Email:……………………….……...…….

Lakcíme: ............................................................................................................................................

Értesítési cím:.........................................................................Tel.:(napközben)………….……...….

.

Munkahely: ........................................................................................................................................

Foglalkozás, beosztás: .......................................................................................................................

Doktori kutatási téma címe: ..............................................................................................................

............................................................................................................................................................

Tanszék/munkahely: ..........................................................................................................................

Témavezető: ........................................................ Konzulens (belső):...............................................

Állami ösztöndíjra, vagy költségtérítéses képzésre jelentkezik...…………………..……………....

1. Tanulmányi eredmény:

(súlyozott tanulmányi átlag: a diplomafélév nélkül):……………………….

2. Második középfokú nyelvvizsga (nyelv, év): .......................................... ...........................év

3. Diákköri dolgozat (cím, témavezető, év, díj): ............................................................................... ........................................................................................................................................................................................................................................................................................................................................................................................................................................................................................................................................................................

4. Tudományos közlemények (cikk, szabadalom, konferencia előadás) jegyzéke,

 **szerzői arányokkal**:

............................................................................................................................................................ ....................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................…………………………………………………………………………………………………………………………………………………………………………………………………………………………………………………………………… .....................................................................................................................................................................................................................................……………………………………...………………5. Demonstrátori munka (tanszék, év):

......................................................................................................................................................................................................................................................................................................................

6. Kollégiumi elhelyezést kér-e?………………………

 ………………………………………

jelentkezõ aláírása

A jelentkező tudományos munkájának irányítását vállalom:

……………........................................

témavezetõ aláírása

A jelentkező felvételét támogatom:

……................................................................

Tanszékvezetõ/munkahelyi vezető aláírása

és amennyiben nem kerül be az államilag finanszírozott keretbe, ösztöndíjának teljes összegét vállalom

 ………………………………………

 témavezető/tanszékvezetõ aláírása

**A DOKTORÁNSI PÁLYÁZATOK ÉRTÉKELÉSÉNEK SZABÁLYAI**

A doktoránsi pályázatokat pontozási rendszerrel értékeljük. Összesen legfeljebb 100 pontot lehet kapni a tanulmányi eredmény és a kutatási munkák alapján, ehhez járulhatnak a Bizottság által adott pontok. Ez a magyarországi egyetemeken tanuló jelentkezők esetében az alábbi részekből tevődik össze.

**1. Tanulmányi eredmény: max. 60 pont**

A diplomafélév nélküli kreditpontok súlyozott kumulált átlagát vesszük figyelembe, amely szerint 3,50 = 40 pont, 4,00 = 60 pont.

A skála lineáris. Ez a számítási mód azokra érvényes, akik műszaki szakokon 11 félév (BSc + MSc), tudományegyetemeken 10 félév alatt végeztek. Minden további félév tanulási idő 2 ponttal csökkenti az így számolt pontokat.

**2. Kiemelkedő tanulmányi eredmény, szakmai és egyéb érdemek: max. 40 pont**

 a.)4,00-náljobb tanulmányi átlag 0-20 pont (5,00 = 20 pont, a skála lineáris.)

b.) Emeltszintű vizsgákért (maximum 5 vizsga) járó többletpont: minden 4-es (jó) eredmény után 0,5 pont, minden 5-ös (jeles) eredmény után 1 pont.

c.)BME TDKkonferencián tartott előadás 5 pont, I. vagy II. díjért +10pont,

III. díjért +5 pont;

(Külső jelentkezők esetén hasonló tudományos eredmény igazolása és bizottsági állásfoglalás)

d.) Kari díjak 10 pont;

e.) Pro Scientia (országos díj): 20 pont;

f.) Második középfokú nyelvvizsga: 5 pont, ha az egyik angol (további nyelvvizsgáért nem jár pont)

g.) Közlemény: originális referált folyóiratban megjelent vagy elfogadott értéke 10 pont. Amennyiben a folyóirat hatásfaktorral (IF) rendelkezik a folyóirat IF függvényében további többletpontokat (T) kell számítani, melyek értéke IF≥1 esetén 10 pont. 0 < IF < 1 esetén a többletpont az alábbi képlettel számítandó: T=10xIF. Így az adott közlemény értéke (10 + T). A közleményre adott aktuális pontszámot a felvételi bizottság állapítja meg figyelembe véve a mellékletben megadandó (és a témavezető által elfogadott) szerzői arányt, mellyel beszorzandó a közlemény (10 + T) értéke. A szerzői arány meghatározásakor a doktori fokozatszerzésnél használatos módon kell eljárni: azaz a doktori fokozattal nem rendelkező hazai szerzők közötti százalékos részesedést kell megadni, felhasználva a fokozatszerzési eljárásnál használatos űrlapot.

Konferencia-előadás, a bizottság döntése szerint, de max. 5 pont, ha a pályázó tartotta (egyéb előadásért, poszterért nem jár pont, de meg kell adni az adatokat). Több előadás esetén akkor jár többször 5 pont, ha az előadások anyaga (a melléklendő abstract szerint) különböző.

 Megadott szabadalom: maximum 10 pont;

g.) A Kar által elfogadott, illetve tanszékvezető által igazolt oktatási demonstrátori

munka: oktatott félévenként 5, maximálisan összesen 10 pont.

A Felvételi Bizottság mérlegeli a beszélgetés alapján a pályázó alkalmasságát, az eddigieken felüli érdemeit (pl. felsőfokú vagy harmadik nyelvvizsga, egyéb előadások, szakmai elismerések, stb.), a választott téma korszerűségét.

**3. A Bizottság** minden tagja a pályázók számával azonos számú ponttal rendelkezik és azt a fenti szempontok figyelembevételével osztja ki. Ha a Bizottság egy pályázónak 15, vagy annál több pontot ad, azt írásban indokolnia kell.

Azok esetében, akik magyarországi vagy külföldi egyetemen már oklevelet szereztek, vagy külföldi egyetemen tanulnak, szintén kiszámítjuk a tanulmányi eredményt és az egyéb szakmai tevékenységet jellemző pontszámokat.

Az előzetesen számított pontokat a Felvételi Bizottság tájékoztatásként kezeli. A minimális pontszám 60, amivel egy jelentkező felvehető a doktori képzésbe. A pályázatot értékelő pontszámot és rangsort a Felvételi Bizottság dönti el, a Doktori Iskola Tanácsának javaslata alapján a Dékán hagyja jóvá.

Budapest, 2015. november 30.